CELEX: 32014D0068
Language: hu
Date: 2014-01-28 00:00:00
Title: 2014/68/EU: A Tanács határozata ( 2014. január 28. ) a nemzeti központi bankok külső könyvvizsgálóiról szóló, 1999/70/EK határozatnak a Latvijas Banka külső könyvvizsgálói tekintetében történő módosításáról

8.2.2014   
            
            
               HU
            
            
               Az Európai Unió Hivatalos Lapja
            
            
               L 39/59
            
         A TANÁCS HATÁROZATA
   (2014. január 28.)
   a nemzeti központi bankok külső könyvvizsgálóiról szóló, 1999/70/EK határozatnak a Latvijas Banka külső könyvvizsgálói tekintetében történő módosításáról
   (2014/68/EU)
   AZ EURÓPAI UNIÓ TANÁCSA,
   tekintettel a Központi Bankok Európai Rendszere és az Európai Központi Bank alapokmányáról szóló, az Európai Unióról és az Európai Unió működéséről szóló szerződéshez csatolt (4.) jegyzőkönyvre és különösen annak 27. cikke (1) bekezdésére,
   tekintettel a Latvijas Banka külső könyvvizsgálóiról szóló, az Európai Központi Banknak az Európai Unió Tanácsához intézett 2013. november 15-i EKB/2013/42 ajánlására (1),
   mivel:
   
               (1)
            
            
               Az Európai Központi Bank (EKB) és az eurorendszer nemzeti központi bankjainak beszámolóit az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizniük.
            
         
               (2)
            
            
               A Tanács 2013/387/EU (2) határozatának 1. cikke értelmében Lettország teljesíti az euro bevezetéséhez szükséges feltételeket, és a 2003. évi csatlakozási okmány (3) 4. cikkében hivatkozott, Lettországra vonatkozó eltérés 2014. január 1-jei hatállyal megszűnik.
            
         
               (3)
            
            
               Az EKB Kormányzótanácsa azt ajánlotta, hogy a 2014. pénzügyi évre az SIA Ernst & Young Baltic-ot nevezzék ki a Latvijas Banka külső könyvvizsgálójának.
            
         
               (4)
            
            
               Célszerű az EKB Kormányzótanácsának ajánlását követni, és ennek megfelelően módosítani az 1999/70/EK tanácsi határozatot (4),
            
         ELFOGADTA EZT A HATÁROZATOT:
   1. cikk
   Az 1999/70/EK határozat 1. cikke a következő bekezdéssel egészül ki:
   
      „(18)   Az SIA Ernst & Young Baltic-ot, mint a Latvijas Banka 2014. évi külső könyvvizsgálóját a Tanács jóváhagyja.”
   
   2. cikk
   Ez a határozat az erről szóló értesítés napján lép hatályba.
   3. cikk
   Ennek a határozatnak az Európai Központi Bank a címzettje.
   
      Kelt Brüsszelben, 2014. január 28-án.
      
         
            a Tanács részéről
         
         
            az elnök
         
         G. STOURNARAS
      
   
   
      (1)  HL C 342., 2013.11.22., 1. o.
   
      (2)  A Tanács 2013. július 9-i 2013/387/EU határozata az euro Lettország általi, 2014. január 1-jén történő bevezetéséről (HL L 195., 2013.7.18., 24. o.)
   
      (3)  HL L 236., 2003.9.23., 33. o.
   
      (4)  A Tanács 1999. január 25-i 1999/70/EK határozata a nemzeti központi bankok külső könyvvizsgálóiról (HL L 22., 1999.1.29., 69. o.)